ባለፉት ሶስት ዓመታት  አራት ሚሊዮን ለሚጠጉ ዜጎች የስራ ዕድል ተፈጥሯል- አቶ መኩሪያ ሃይሌ
አዲስ አበባ ታህሳስ 22/2006 (ዋኢማ) – በመጀመሪያዎቹ ሶስት የዕድገትና ትራንስፎርሜሽን ዓመታት አራት ሚሊዮን ለሚጠጉ ዜጎች የስራ ዕድል መፈጠሩን የከተማ ልማት ቤቶች እና ኮንስትራክሽን ሚኒስትር አቶ መኩሪያ ሃይሌ አስታወቁ፡፡በአምስቱ የዕድገትና ትራንስፎርሚሽን ዘመን መጨረሻ ሶስት ሚሊዮን የሚሆኑ ዜጎችን ወደ ስራ ለማስገባት የተያዘው ዕቅድ በማሳካት በሶስት ዓመት ውስጥ ብቻ 3 ነጥብ 9 ሚሊዮን በላይ ስራ አጥ ዜጎችን ወደ ስራ ገብተዋል፡፡ሚኒስትሩ አቶ መኩሪያ እንዳሉት የህብረተሰቡ ህይወት ላይ መሰረታዊና ፈጣን ለውጥ ያመጣሉ ተብለው ከተያዙ የዕድገትና ትራንስፎርሜሽን ዕቅድ አንዱ የጥቃቅንና አነሰተኛ ተቋማትን ማስፋፋትና የስራ ዕድል ፈጠራ ተጠቃሚዎች ማደረግ ነው፡፡ይህም መሰረት በማድረግም በሀገሪቱ በሚከናወኑ ትላልቅ ፕሮጀክቶች ጨምሮ በኮንስትራክሽን  ስራ፣በፋብሪካ ግንባታ፣በኮብል ስቶን የሚቀጠሩ ዜጎች ቁጥር ከጊዜ ወደ ጊዜ በከፍተኛ መጠን እየጨመረ መጥቷል፡፡ከዚህ ውስጥም አብዛኛው አዳዲስ ሰራተኞች እና ከአንድ ሚሊዮን የማያንሰው በጊዜያዊነት የተቀጠረ የሰው ሃይል ነው፡፡ይህም በመሆኑ በተለይ በማኒፋክቸሪንግ ዘርፍ መሰረታዊ ለውጥ በማምጣት የሚፈጠሩ የስራ ዕድሎች  ቋሚ እና ዘላቂ  እንዲሁኑ ትኩረት ተሰጥቶ እየተሰራ ነው ብለዋል፡፡የጥቃቅና ኢንተርፕራይዞች ልማት በዘርፉ ልዩ ትኩረት የሚሰጠውና የህብረተሰቡን ሕይወት ከመቀየር አንጻር ትልቅ ፋይዳ ያለው መሆኑን የገለጹት ሚኒስትሩ ዘርፉ በአሁኑ ወቅት የተሳካና በህብረተሰብም በመንግስትም ደረጃ ለውጥ ሊመጣበት የሚችልበት ነው ሲሉ አብራርተዋል፡፡በዚህም ዜጎች የራሳቸውን ስራ ሊፈጥሩ በሚችሉበት ፕሮጀክትም  የከተማ አስተዳደሮች በመሬትና በብድር አቅርቦት፣ የቴክኒክና ሞያ ተቋማት በክህሎት ስልጠና ለዜጎች አገልግሎት የሚሰጡበት ስርዓት መዘርጋቱንም አቶ መኩሪያ ይናገራሉ፡፡የመሰረተ ልማት አቅርቦት ስራ ጉልበት ተኮር እንዲሆን መደረጉን የጠቁሞት ሚኒስትሩ ለዜጎች ተደራሽ የሆነና ለስራ ዕድልም  አቅም እንዲሆን የሚያስችል እንደሆነም ጠቁመዋል፡፡በስራ ዕድል ከተፈጠረው የስራ ድርሻ ጉልህ ሚና ያለው  የመሰረተ ልማት በመንገድ በተለይ ውስጥ ለውስጥ  የኮብልስቶን መንገዶች፣ የገበያ ቦታዎች፣ የቄራ አገልግሎቶች፣ የፍሳሽ  ጎርፍ መውረጃ  በመሰረተ ልማት ፕሮግራሞች የተሰሩ ናቸው፡፡እንደ ኢዜአ ድርጅት ከክልል መንግስታትና የልማት አጋሮች ጋር በተሰራው በዚህ ስራም 420 ሚሊዮን ዶላር ወጪ መደረጉንና በሰራ ፈጠራና በልማት ተግባሩም ውጤታማ ስራዎች ተከናውነዋል፡፡